CELEX: 32012R0299
Language: mt
Date: 2012-04-02 00:00:00
Title: Regolament ta’ Implimentazzjoni tal-Kummissjoni (UE) Nru 299/2012 tat- 2 ta’ April 2012 dwar il-klassifikazzjoni ta’ ċerti prodotti fin-Nomenklatura Magħquda

5.4.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 99/15
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 299/2012
      tat-2 ta’ April 2012
      dwar il-klassifikazzjoni ta’ ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet tal-Unjoni speċifiċi, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
               
            
                  (3)
               
               
                  Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikata fil-kolonna (2), minħabba r-raġunijiet stabbiliti fil-kolonna (3) ta’ dik it-tabella.
               
            
                  (4)
               
               
                  Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta’ tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2).
               
            
                  (5)
               
               
                  Il-Kumitat tal-Kodiċi Doganali ma ħariġx opinjoni fil-limitu ta’ żmien iffissat mill-President tiegħu,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fi ħdan in-Nomenklatura Magħquda taħt il-kodiċi tan-NM indikat fil-kolonna (2) ta’ dik it-tabella.
      Artikolu 2
      Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma’ dan ir-Regolament, tista’ tibqa’ tkun invokata għal perjodu ta’ tliet xhur taħt l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jkun vinkolanti fit-totalità tiegħu, u direttament applikabbli fl-Istati Membri kollha.
         Magħmul fi Brussell, it-2 ta’ April 2012.
         
            
               Għall-Kummissjoni, F’isem il-President,
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Apparat elettroniku multifunzjonali portabbli li jopera bil-batterija f’unità waħda, ta’ daqs madwar 10 × 9,5 × 10,5 cm, mgħammar bi:
                     
                                 —
                              
                              
                                 skrin tal-kulur tal-kristalli likwidi b’qies dijagonali tal-iskrin ta’ madwar 9 cm (3,5 pulzieri), b’ratio tal-aspett ta’ 4:3 u riżoluzzjoni ta’ 320 × 240 pixel,
                              
                           
                                 —
                              
                              
                                 loudspeakers,
                              
                           
                                 —
                              
                              
                                 mikrofonu,
                              
                           
                                 —
                              
                              
                                 żveljarin,
                              
                           
                                 —
                              
                              
                                 memorja ta’ 2 GB,
                              
                           
                                 —
                              
                              
                                 qarrej tal-karta tal-memorja,
                              
                           
                                 —
                              
                              
                                 interfaċċja tal-USB,
                              
                           
                                 —
                              
                              
                                 interfaċċja għal antenna FM,
                              
                           
                                 —
                              
                              
                                 buttuni tal-kontroll.
                              
                           L-apparat jista’ jwettaq il-funzjonijiet ta’:
                     
                                 —
                              
                              
                                 riċezzjoni ta’ xandir bir-radju,
                              
                           
                                 —
                              
                              
                                 reġistrazzjoni tal-vuċi,
                              
                           
                                 —
                              
                              
                                 riproduzzjoni tal-ħoss,
                              
                           
                                 —
                              
                              
                                 riproduzzjoni ta’ stampi u vidjows,
                              
                           
                                 —
                              
                              
                                 żveljarin.
                              
                           
                         (*) Ara l-istampa.
                  
                  
                     8527 13 99 
                  
                  
                     Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, min-Nota 3 tat-Taqsima XVI u mill-kliem tal-kodiċijiet NM 8527 , 8527 13  u 8527 13 99 .
                     Peress li l-apparat huwa mfassal għall-fini li jwettaq diversi funzjonijiet tal-Kapitolu 85, għandu jiġi klassifikat, skont in-Nota 3 tat-Taqsima XVI, bħala dak l-apparat li jwettaq il-funzjonijiet ewlenin.
                     Fid-dawl tal-karatteristiċi oġġettivi tal-apparat, jiġifieri t-tfassil u l-konċepiment tiegħu, l-użu li għalih huwa maħsub huwa dak ta’ radju bi żveljarin. Ir-riproduzzjoni tal-ħoss hi meqjusa bħala sekondarja. Jekk jitqiesu d-daqs żgħir u r-riżoluzzjoni baxxa tal-iskrin, ir-riproduzzjoni ta’ stampi u vidjows hija wkoll meqjusa bħala sekondarja.
                     Il-funzjoni ewlenija tal-apparat hija għaldaqstant ta’ apparat ta’ riċezzjoni ta’ xandir bir-radju, kkumbinati fl-istess unità ma’ apparat ta’ reġistrazzjoni jew ta’ riproduzzjoni tal-ħoss u ta’ arloġġ.
                     L-apparat għandu għaldaqstant jiġi kklassifikat taħt il-kodiċi NM 8527 13 99  bħala apparat ieħor għal riċezzjoni ta’ xandir bir-radju li kapaċi jopera mingħajr sors ta’ enerġija esterna, ikkumbinat ma’ apparat ta’ reġistrazzjoni jew ta’ riproduzzjoni tal-ħoss.
                  
               
            (*)  L-istampa hija biss għal raġunijet ta’ informazzjoni.